## Pravilnik o ostvarivanju prava na naknadu za učenje hrvatskog jezika i stipendiranje iseljenika, useljenika i pripadnika hrvatske nacionalne manjine

### NN 148/2002 (11.12.2002.), Pravilnik o ostvarivanju prava na naknadu za učenje hrvatskog jezika i stipendiranje iseljenika, useljenika i pripadnika hrvatske nacionalne manjine

# MINISTARSTVO VANJSKIH POSLOVA

2368

Na teme­lju
članka 6. Zakona o izmjenama i dopunama Zakona o ustrojstvu i djelokrugu
ministarstava i državnih upravnih organizacija (»Narodne novine« 15/00 i
20/00), a u svezi odredaba članka 24. stavka 1. Zakona o proračunu (»Narodne
novine« 92/94), ministar va­njskih poslova donosi

## PRAVILNIK

### O OSTVARIVANJU PRAVA NA NAKNADU ZA UČENJE HRVATSKOG JEZIKA I STIPENDIRANJE ISELJENIKA, USELJENIKA I PRIPADNIKA HRVATSKE NACIONALNE MANJINE

Članak
1.

Ovim
Pravilnikom utvrđuju se prava ise­ljenika, use­ljenika i pripadnika hrvatske
nacionalne ma­njine na naknadu za uče­nje hrvatskog jezika te ostvariva­nje
prava učenika i studenata na stipendira­nje.

Ise­ljenici,
use­ljenici i pripadnici hrvatske nacionalne ma­njine (u da­lj­njem tekstu
korisnici) ostvaruju prava utvrđena ovim Pravilnikom putem natječaja koji se
objav­ljuje u Republici Hrvatskoj jednom godiš­nje.

Članak
2.

U
smislu ovog Pravilnika:

1. Ise­ljenik
je pripadnik hrvatskog naroda koji je rođen u inozemstvu i koji ima
prebivalište u inozemstvu, ili koji je rođen u Republici Hrvatskoj a iselio se
je s namjerom da trajno živi u inozemstvu i ima prebivalište u inozemstvu.

2. Use­ljenik
je pripadnik hrvatskog naroda koji je rođen u inozemstvu ili Republici
Hrvatskoj i ima prebivalište u inozemstvu, a koji se use­ljava s namjerom da
stalno živi u Republici Hrvatskoj.

Kao
dokaz o pripadnosti hrvatskom narodu osoba iz stavka 1. i 2. ovog članka može
se prihvatiti odgovarajuća javna isprava u kojoj su se oni osobno ili jedan od
rodite­lja tako izjaš­njavali. U slučaju da nisu u mogućnosti pribaviti takvu
ispravu, pripadnost hrvatskom narodu može se priznati potomcima hrvatskih ise­ljenika,
ukoliko takvo ­njihovo opredje­lje­nje proizlazi iz drugih poznatih či­njenica.

3.
Nacionalna ma­njina općenito, pa tako i hrvatska nacionalna ma­njina, označava
skupinu koja je brojčano ma­nja od ostatka stanovništva neke države, čiji
pripadnici kao držav­ljani te države imaju etničke, vjerske ili jezične crte
različite od onih ostatka stanovništva te žele sačuvati svoju kulturu,
tradiciju, vjeru ili jezik.

Članak 3.

Pravo
na uče­nje hrvatskog jezika i pisma imaju korisnici koji nisu stariji od 35
godina.

Zahtjev
za pohađa­nje nastave hrvatskog jezika i pisma i zahtjev za naknadu troškova uče­nja
hrvatskog jezika i pisma iz članka 5. ovog Pravilnika podnosi se Ministarstvu
va­njskih poslova (u da­lj­njem tekstu: Ministarstvo).

Korisniku
starijem od 35 godina može se iznimno, odlukom Ministra, usvojiti zahtjev za
pohađa­nje nastave i naknadu troškova uče­nja hrvatskog jezika i pisma iz
članka 3. stavaka 1. ovog Pravilnika.

Članak 4.

Uče­nje
hrvatskog jezika i pisma provode visoka učilišta koja izvode nastavu hrvatskog
jezika i k­njiževnosti, otvorena pučka učilišta ili ustanove koje su re­gistrirane
za uče­nje hrvatskog jezika.

Ustanove
iz stavka 1. ovog članka polaznicima uče­nja hrvat­skog jezika i pisma koji s
uspjehom savladaju program, izdaju uvjere­nje o poznava­nju hrvatskog jezika i
pisma.

Članak
5.

Ministarstvo
može korisnicima iz članka 3. stavka 1. ovog Pravilnika nadoknaditi troškove
uče­nja hrvatskog jezika i pisma, prema programu obrazovne ustanove, pod
uvjetom da pohađaju nastavu kod ustanova iz članka 4. stavka 1. ovog
Pravilnika.

Radi
ostvariva­nja prava iz stavka 1. ovog članka korisnici moraju pružiti pisani
dokaz da pohađa nastavu hrvatskog jezika i pisma.

Članak 6.

Korisnici, učenici sred­njih škola, odnosno studenti
visokih učilišta koji nisu stariji od osamnaest, odnosno dvadeset pet godina,
imaju pravo na stipendiju tijekom radovnog školova­nja, odnosno studira­nja, za
podmire­nje osnovnih životnih troškova.

Članak 7.

Pravo na dodjelu stipendije ima korisnik, učenik sred­nje
škole, koji pored uvjeta iz članka 6. ispu­njava i s­ljedeće uvjete:

– da se upisuje u sred­nju školu u Republici
Hrvatskoj

– da je završio osnovnu ili dio sred­nje škole u
inozemstvu koja mu omogućava nastavak sred­nje naobrazbe u Republici Hrvatskoj.

Ispu­njava­nje uvjeta iz stavka 1. ovog članka
dokazuje se inozemnom školskom svjedo­džbom u izvorniku ili ovjerenom
prijepisu, te ­njenom preslikom i prijevodom, ovjerene od sudskog tumača.

U slučaju dvojbe jesu li ispu­njeni uvjeti iz stavka
1. alineje 2. ovog članka, miš­lje­nje daje Ministarstvo prosvjete i športa.

Visina stipendije učenika sred­nje škole utvrđuje se
odlukom Ministra za tekuću školsku godinu.

Članak 8.

Pravo na dodjelu stipendije ima korisnik, student,
koji pored uvjeta iz članka 6. ovog Pravilnika ispu­njava i s­ljedeće uvjete:

– student koji upisuje prvu godinu dodiplomskog
studija da je završio sred­nju školu bez ponav­lja­nja godine

– student koji upisuje drugu godinu i ostale godine
dodiplomskog studija da je do sada svladao upisani studij bez ponav­lja­nja
godine.

Visina stipendije studenta visokog učilišta utvrđuje
se odlukom Ministra za tekuću akademsku godinu.

Članak 9.

Prioritet pri ostvariva­nju prava iz ovog Pravilnika
imaju

– učenici i studenti s bo­ljim uspjehom u školova­nju

– učenici i studenti lošije­g socijalnog statusa
obite­lji

Članak 10.

Radi dodjele stipendija Ministarstvo raspisuje
natječaj, koji se objav­ljuje u javnom glasilu.

Natječaj iz stavka 1. ovog članka sadrži uvjete i
kriterije za dodjelu stipendije, postupak i način provedbe natječaja, te rok za
podnoše­nje zahtjeva.

Na teme­lju provedenog natječaja Ministarstvo donosi
odluku o dodjeli stipendija.

Na teme­lju odluke iz stavka 3. ovog članka
Ministarstvo sklapa ugovor s učenikom, odnosno studentom, kojemu je dodije­ljena
stipendija, kojim se pobliže uređuju prava i obveze davate­lja i primate­lja
stipendije.

Članak 11.

Stupa­njem na snagu ovog Pravilnika prestaje važiti
Pravilnik o ostvariva­nju prava na naknadu za uče­nje hrvatskog jezika i
stipendira­nje povratnika i use­ljenika (»Narodne novine« broj 102/00).

Članak 12.

Ovaj Pravilnik stupa na snagu danom objave u
»Narodnim novinama«.

Klasa: 604-02/02-01/57
Urbroj: 521-03-05-03-02-03
Zagreb,  10. prosinca 2002.

Ministar

va­njskih poslova
**Tonino Picula,** v. r.

Pravilnik, NN 148/2002-2368